भोपाल के कोलार इलाके में पांचवीं मंजिल पर एक युवक चढ़ गया. अचानक हो-हल्ला होने लगा. लोग इकट्ठा हो गए. पुलिस आ गयी. फिर माजरा समझ आया. बिल्डिंग पर चढ़कर तमाशा कर रहा ये युवक दरअसल हत्या का आरोपी विजय श्रीवास्तव था. 2 दिन पहले बिलखिरिया इलाके में ट्रक ड्राइवर की हत्या का आरोप इस पर है. शहर की बिलखिरिया औऱ अयोध्या पुलिस इसे पकड़ कर इस मामले के दूसरे आरोपी की गिरफ़्तारी के लिए लेकर आयी थी. लेकिन मौका मिलते ही विजय अपनी हथकड़ी छुड़ा कर पास की इस इमारत पर जा चढ़ा और खुदक़ुशी की धमकी देने लगा.